Source: http://docplayer.fi/70209526-Korkeimman-hallinto-oikeuden-paatos.html
Timestamp: 2018-07-21 00:45:14+00:00
Document Index: 1399270

Matched Legal Cases: ['Diaarinumero 2986', 'Diaarinumero 3290', 'Diaarinumero 657', 'Diaarinumero 2546', 'Diaarinumero 1897', 'Diaarinumero 2135']

Otto Hiltunen
1 KORKEIMMAN HALLINTO-OIKEUDEN PÄÄTÖS Antopäivä Taltionumero 479 Diaarinumero 2986/3/12 1 (6) Asia Valittaja Vaikeavammaiselle henkilölle järjestettävää kuljetuspalvelua koskeva valitus A Päätös, jota valitus koskee Asian aikaisempi käsittely Hallinto-oikeuden ratkaisu Hämeenlinnan hallinto-oikeus nro 12/0602/3 A on hakenut vammaispalvelulain mukaisena kuljetuspalveluna lisämatkoja niin, että yhdensuuntaisia matkoja olisi yhteensä 30 kuukaudessa. alainen viranhaltija on päätöksellään myöntänyt A:lle kahdeksan yhdensuuntaista lisämatkaa kuukaudessa eli yhteensä 26 kuljetuspalvelumatkaa kuukaudessa taksia tai invataksia käyttäen Tampereen kaupungin alueella tai lähikuntiin. Päätös on voimassa jaosto on päätöksellään ( 104) pysyttänyt viranhaltijan päätöksen. Päätöksessä on todettu, että A:lla on järjestetty vammaispalvelulain mukaiset kohtuulliset kuljetuspalvelut myöntämällä kahdeksan yhdensuuntaista lisämatkaa kuukaudessa. Hallinto-oikeus on valituksenalaisella päätöksellään hylännyt A:n valituksen.
2 2 (6) Hallinto-oikeus on perustellut päätöstään seuraavasti: Sovellettavat säännökset Vammaisuuden perusteella järjestettävistä palveluista ja tukitoimista annetun lain (vammaispalvelulaki) 3 :n 2 momentin mukaan tämän lain mukaisia palveluja ja tukitoimia järjestettäessä on otettava huomioon asiakkaan yksilöllinen avun tarve. Vammaispalvelulain 8 :n 2 momentin mukaan kunnan on järjestettävä vaikeavammaiselle henkilölle kohtuulliset kuljetuspalvelut niihin liittyvine saattajapalveluineen, jos henkilö vammansa tai sairautensa johdosta välttämättä tarvitsee palvelua suoriutuakseen tavanomaisista elämän toiminnoista. Vammaisuuden perusteella järjestettävistä palveluista ja tukitoimista annetun asetuksen (vammaispalveluasetus) 6 :n mukaan kuljetuspalveluja on järjestettävä asetuksen 5 :ssä tarkoitetulle vaikeavammaiselle henkilölle siten, että hänellä on mahdollisuus suorittaa välttämättömien työhön ja opiskeluun liittyvien matkojen lisäksi vähintään kahdeksantoista yhdensuuntaista jokapäiväiseen elämään kuuluvaa matkaa kuukaudessa. Asiassa saatu selvitys Yleislääketieteen erikoislääkäri Susanna Priiki-Vuorelan antaman lausunnon mukaan A:lla on synnynnäinen vaikea-asteinen CP-vamma, joka vaikeuttaa huomattavasti perusliikkumista ja päivittäisiä toimintoja. Hän käy kuitenkin osapäivätyössä koulunkäyntiavustajana. A liikkuu pyörätuolilla avustettuna ja lisäksi päivittäisessä käytössä on sähköpyörätuoli. Kuntoutussuunnitelman mukaan hänellä on käytössään vammaispalvelulain mukainen avustajapalvelu 40 tuntia viikossa arkisin, ja lisäksi lisätunteina on myönnetty 40 avustajatuntia kuukaudessa. Lisäksi hänelle on myönnetty vammaispalvelulain mukaisena kuljetuspalveluna 50 matkaa kuukaudessa työmatkoja varten ja vuonna 2011 virkistysmatkoja 30 matkaa kuukaudessa. Vuodeksi 2012 A:n virkistykseen käytettävien kuljetusmatkojen määrää on laskettu 26 matkaan kuukaudessa. Tämä ei A:n mukaan riitä hänen harrastus- ja muihin asiointimatkoihinsa. A vetää CP -yhdistys senioreita sekä Inva-yhdistyksen naisryhmää kerran kuukaudessa. Lisäksi hän toimii myös tukihenkilönä. Hän käy keilaamassa kaksi kertaa kuukaudessa ja kuntosalilla kerran viikossa. Hän kuuluu Kynnys-yhdistyksen hallitukseen sekä henkilökohtaisten avustajien tukiryhmään ja Tupo-ryhmään. Lisäksi hänellä on myös muita menoja kuten teatteri- ja konserttikäynnit.
3 3 (6) A on todennut, että hän kulkee yleensä sähköpyörätuolilla, joka ei mahdu hänen omaan autoonsa. Avustajilla ei ole ajokorttia, eikä A itse pysty ajamaan autoa. Hallinto-oikeuden johtopäätökset A:lle on myönnetty 26 yhdensuuntaista asiointi- ja virkistysmatkaa kuukausittain. Matkojen lisäämistä on valituksessa vaadittu sillä perusteella, että A:lla on vuonna 2011 ollut 30 yhdensuuntaista asiointi- ja virkistysmatkaa, eikä hänen kuljetuspalveluiden tarpeensa ole tästä ainakaan vähentynyt. A:lla on paljon harrastuksia, joiden lisäksi hän tarvitsee kuljetuspalvelua muiden asioiden hoitamisessa. Kunnan on järjestettävä vammaiselle henkilölle kohtuulliset kuljetuspalvelut. A:lle on myönnetty 8 yhdensuuntaista lisämatkaa kuukaudessa, eli yhteensä 26 asiointi- ja virkistysmatkaa. A on valituksessaan ja selityksessään luetellut kuljetustarpeitaan. Esitetty selvitys on sinänsä uskottava. Asiassa ei ole kuitenkaan tullut ilmi, että A:n tavanomaisten elämäntoimintojen edellyttämä välttämätön liikkumistarve on edellyttänyt vaadittujen 30 matkan myöntämistä. Tämä huomioon ottaen kunta on huolehtinut kohtuullisten kuljetuspalveluiden järjestämisvelvollisuudestaan. Kunta on myöntänyt A:lle ajalle yhdensuuntaista lisämatkaa asiointi- ja virkistysmatkoihin. Uutta ajanjaksoa koskevia vammaispalvelulain mukaisia lisämatkoja koskevaa hakemusta ratkaistaessa on ratkaisijalla ollut oikeus selvittää uudelleen tuen myöntämisedellytykset. Tampereen kaupungin edellistä vuotta koskeva lisämatkojen myöntämispäätös ei siten ole synnyttänyt sellaista hallintolain 6 :ssä tarkoitettua oikeutettua odotusta, jonka suojaamiseksi A:lle olisi tullut myöntää seuraavalle vuodelle entinen määrä lisämatkoja. Terveyttä ja toimintakykyä edistävien palvelujen lautakunnan jaoston päätös on lain mukainen, eikä sitä näin ollen ole syytä muuttaa. Hallinto-oikeuden soveltamat oikeusohjeet Perusteluissa mainitut Hallintolaki 6
4 4 (6) Käsittely korkeimmassa hallinto-oikeudessa A on valituksessaan vaatinut, että hallinto-oikeuden ja lautakunnan päätökset kumotaan. Kuljetuspalvelumatkoja tulee myöntää haettu määrä. A:lla on synnynnäinen CP-vamma ja hänelle on tullut neliraajahalvaus vuonna A:lla on nykyisin yhdistystoiminnan johdosta enemmän menoja kuin aikaisemmin, mutta kuljetuspalvelumatkojen määrää on silti vähennetty. A:lla on auto, jossa on kääntyvä etuistuin. A:n käyttämän sähköpyörätuoli ei kuitenkaan mahdu hänen autoonsa. Omaan autoon siirtyminen on vaikeaa talvella, kun on lunta ja jäätä. A tarvitsisi lisämatkoja myös kuntosalilla käymistä varten. jaosto on antanut selityksen. A:lle on järjestetty vammaispalvelulain tarkoittamat kohtuulliset kuljetuspalvelut myöntämällä hänelle yhteensä 26 yhdensuuntaista asiointi- ja virkistysmatkaa kuukaudessa. Asiassa saadun selvityksen perusteella on voitu päätyä siihen, ettei A:n tavanomaisten elämäntoimintojen edellyttämä välttämätön kuljetustarve ole edellyttänyt vaadittujen 30 yhdensuuntaisen matkan myöntämistä. A on antanut vastaselityksen. Korkeimman hallinto-oikeuden ratkaisu Korkein hallinto-oikeus hylkää valituksen. Hallinto-oikeuden päätöstä ei muuteta. Perustelut Kun otetaan huomioon edellä ilmenevät hallinto-oikeuden päätöksen perustelut ja perusteluissa mainitut oikeusohjeet sekä korkeimmassa hallinto-oikeudessa esitetyt vaatimukset ja asiassa saatu selvitys, hallinto-oikeuden päätöksen muuttamiseen ei ole perusteita.
5 5 (6) Tätä kaikki asianomaiset noudattakoot. Korkein hallinto-oikeus: Irma Telivuo Anne E. Niemi Alice Guimaraes-Purokoski Tuomas Lehtonen (t) Outi Suviranta Asian esittelijä, oikeussihteeri Henna Rintala
6 6 (6) Jakelu Päätös Jäljennös A, maksutta Hämeenlinnan hallinto-oikeus jaosto
KORKEIMMAN HALLINTO-OIKEUDEN PÄÄTÖS Antopäivä 13.9.2012 Taltionumero 2443 Diaarinumero 3290/3/11 1 (8) Asia Valittaja Vaikeavammaiselle järjestettävää kuljetuspalvelua koskeva valitus A Päätös, jota valitus
KORKEIMMAN HALLINTO-OIKEUDEN PÄÄTÖS Antopäivä 7.3.2013 Taltionumero 840 Diaarinumero 657/3/12 1 (10) Asia Valittaja Vammaispalvelua koskeva valitus B A:n puolesta Päätös, jota valitus koskee Asian aikaisempi
HELSINGIN KAUPUNGIN KIRJAAMO HELSINGFORS STADS REGISTRATORSKONTOR. SaapunuVlnkommit. l 9, (. /" //a /? {.l ;'.
KORKEIMMAN HALLINTO-OIKEUDEN PÄÄTÖS HELSINGIN KAUPUNGIN KIRJAAMO HELSINGFORS STADS REGISTRATORSKONTOR SaapunuVlnkommit l 9, 06. 2015 Antopäivä 23.6.2015 Taltionumero 1764 Diaarinumero 2546/3/13 1(8) l
KORKEIMMAN HALLINTO-OIKEUDEN PÄÄTÖS Antopäivä 14.6.2017 Taltionumero 2911 Diaarinumero 1897/2/16 1 (9) Asia Valittaja Vammaispalvelua koskeva valitus A Päätös, jota valitus koskee Asian aikaisempi käsittely
KORKEIMMAN HALLINTO-OIKEUDEN PÄÄTÖS Antopäivä 1.9.2016 Taltionumero 3680 Diaarinumero 2135/3/14 1 (11) Asia Muutoksenhakija Vammaispalvelua koskeva valitus ja valituslupahakemus A Päätös, jota valituslupahakemus